**กองบังคับการสนับสนุนทางอากาศ** (อังกฤษ: Aerial Reinforcement Division) หรือรู้จักกันในชื่อของ ตำรวจพลร่ม (อังกฤษ: Police Aerial Reinforcement Unit: **PARU**) เป็นกองบังคับการภายใต้กองบัญชาการตำรวจตระเวนชายแดน สำนักงานตำรวจแห่งชาติ ก่อตั้งขึ้นเมื่อปี พ.ศ. 2496 โดยได้รับการสนับสนุนการฝึกจากสำนักข่าวกรองกลางของสหรัฐอเมริกา ในการต่อต้านการรุกรานของคอมมิวนิสต์ในยุคนั้น

กองบังคับการสนับสนุนทางอากาศ มีศักยภาพในการปฏิบัติการสงครามพิเศษ การยุทธส่งทางอากาศ และการยุทธเคลื่อนที่ทางอากาศสูง สามารถปฏิบัติงานได้ทั่วปรเทศ โดยกำลังส่วนหน้าสามารถเคลื่อนย้ายได้ภายใน 30 นาที และกำลังส่วนใหญ่เคลื่อนที่ได้ภายใน 2 ชั่วโมง ตามขีดความสามารถของอากาศยานสนับสนุน

คติประจำใจของตำรวจพลร่ม คือ "ไม่มีอะไรที่ตำรวจพลร่มทำไม่ได้ ตายเสียดีกว่าละทิ้งหน้าที่ ตายในสนามรบ เป็นเกียรติของค่ายนเรศวร"

ประวัติ
-------

สำนักข่าวกรองสหรัฐได้ทำการฝึกตำรวจและทหารไทยให้มีศักยภาพในการส่งกำลังทางอากาศ การฝึกอาวุธพิเศษ และรบแบบกองโจรเพื่อต่อต้านภัยคุกคามจากลัทธิคอมมิวนิสต์ โดยมอบหมายให้ พ.ต.อ. เจมส์ วิลเลี่ยม แลร์ พร้อมคณะ เป็นครูฝึกหน่วยพลร่ม ณ ค่ายเอราวัณ จังหวัดลพบุรี เมื่อวันที่ 17 เมษายน พ.ศ. 2494 ในขณะนั้นเมื่อเจ้าหน้าที่ตำรวจและทหารได้รับการฝึกเสร็จสิ้นแล้วก็เดินทางกลับไปประจำการตามต้นสังกัดเดิมของตน เนื่องจากยังไม่มีการตั้งหน่วยพลร่มหรือตำรวจพลร่มขึ้นมาอย่างเป็นทางการ เหลือไว้เพียงกำลังชุดที่ได้รับเลือกให้เป็นครูฝึกเพื่อถ่ายทอดการรบแบบกองโจร การฝึกอาวุธพิเศษ และการกระโดดร่มให้กับนักเรียนรุ่นต่อไป

จากนั้น บิล แลร์ ได้มีแนวคิดในการจัดตั้งหน่วยตำรวจพลร่มขึ้นในปี พ.ศ. 2496 โดยเรียกว่าหน่วย PARU ซึ่งย่อมาจาก Police Aerial Reinforcement Unit โดยเน้นความหมายไปที่ตัว R ของคำว่า PARU หมายถึงการสนับสนุนกำลังเพิ่มเติม ซึ่งเป็นคำที่ดูแล้วไม่ให้ความรู้สึกคุกคามมากเกินไป และเหมาะสมกับหน่วยตำรวจ โดย บิล แลร์ และ ร.ต.ต. เสน่ห์ สิทธิพันธุ์ ซึ่งเป็นหนึ่งในครูฝึกชุดแรก ได้เสนอต่อ พล.ต.อ. เผ่า ศรียานนท์ ให้รวบรวมกำลังตำรวจที่ได้รับการฝึกการรบแบบกองโจรและการโดดร่มตั้งแต่ช่วงปี พ.ศ. 2494 เป็นต้นมาให้มาประจำการรวมกัน เพื่อเพิ่มขีดความสามารถในการส่งกำลังโดยไม่ต้องรวบรวมกำลังพลจากต้นสังกัดต่าง ๆ ที่ตำรวจเหล่านั้นต้องกลับไปหลังจากฝึกในช่วงแรก โดยใช้ค่ายนเรศวร อำเภอหัวหิน จังหวัดประจวบคีรีขันธ์ เป็นที่ตั้งหน่วย เมื่อวันที่ 1 เมษายน พ.ศ. 2496 โดยหน่วยตำรวจพลร่มได้เข้าเป็นส่วนหนึ่งของ กองยานยนต์ (ตำรวจรถถัง) ตำรวจสอบสวนกลาง ตามความเห็นชอบของ พล.ต.อ. เผ่า ศรียานนท์ ที่ได้รับการเสนอจาก บิล แลร์ ซึ่งบิล แลร์เอง ได้รับการแต่งตั้งและพระราชทานยศทางตำรวจ และมอบหมายให้เป็นที่ปรึกษาประจำหน่วยตำรวจพลร่ม  ในขณะเดียวกัน ร.ต.ต. สเน่ห์ สิทธิพันธุ์ ผู้ร่วมเสนอการจัดตั้งหน่าวยก็ได้ถูกแต่งตั้งเป็นผู้บังคับหน่วยคนแรก

หน่วยตำรวจพลร่มได้รับพระมหากรุณาธิคุณจากพระบาทสมเด็จพระเจ้าอยู่หัวภูมิพลอดุลยเดช เสด็จพระราชดำเนินประกอบพิธีเปิดค่ายนเรศวร รวมถึงได้ทอดพระเนตรการสาธิตโดดร่ม การใช้อาวุธพิเศษ ในการรบด้วยยุทธวิธีแบบกองโจรของตำรวจพลร่ม ในวันที่ 27 เมษายน พ.ศ. 2496 จึงได้ถือว่าวันนี้ เป็นวันสถาปนาของค่ายนเรศวร ฐานปฏิบัติการของตำรวจพลร่ม

สำหรับสายการบังคับบัญชาในทางธุรการนั้นหน่วยตำรวจพลร่มขึ้นกับกองยานยนต์ แต่ในทางปฏิบัตินั้นมีการจัดรูปแบบองค์กรเที่ยบเท่ากองกำกับการแบบเดียวกับทหารหน่วยพลร่ม โดยขึ้นตรงสายการบังคับบัญชาด้านยุทธการและข่าวกรองต่อกองบัญชาการตำรวจตระเวนชายแดน การฝึกและเตรียมความพร้อมสำหรับการเสริมกำลังทางอากาศให้กับกรมตำรวจได้อย่างรวดเร็ว มีศักยภาพในการส่งกำลังภายใต้ทุกสภาพภูมิอากาศและภูมิประเทศ ปฏิบัติงานตำรวจได้ในพื้นที่ห่างไกลและหน่วยตำรวจทั่วไปไม่สามารถทำได้อย่างทันท้วงที

ต่อมาในปี พ.ศ. 2497 หลังจากตำรวจพลร่มได้โอนพื้นที่ฝึกที่ค่ายเอราวัณให้กับกองทัพบก ได้มีการสำรวจทางอากาศสำหรับหาพื้นที่ในการฝึกฝนและทบทวนทักษะการรบแบบกองโจร และการดำรงชีพในป่า โดยพื้นที่ทางตะวันตกของอำเภอหัวหิน ที่ตั้งของค่ายนเรศวรขณะนั้นมีความเหมาะสมที่จะจัดตั้งค่ายฝึก เนื่องจากภูมิประเทศที่มีความเหมาะสม จึงได้จัดกำลังลงพื้นที่สำรวจในพื้นที่ดังกล่าว ระยะเวลา 4 สัปดาห์ จนพบสถานที่ที่เหมาะสมในการจัดตั้งค่ายฝึกในพื้นที่ป่า บริเวณริมแม่น้ำห้วยสัตว์ใหญ่ ตำบลสองพี่น้อง กิ่งอำเภอแก่งกระจาน จังหวัดเพชรบุรี ปัจจุบันคือ ศูนย์ฝึกรบพิเศษฤทธิฤาชัย ค่ายป่าละอู ตั้งอยู่ที่ตำบลห้วยสัตว์ใหญ่ อำเภอหัวหิน จังหวัดประจวบคีรีขันธ์

จากนั้นในปี พ.ศ. 2500 ได้เกิดรัฐประหารขึ้น ทำให้เกิดการปรับโครงสร้างบริหารของกรมตำรวจ และยุบตำรวจกองยานยนต์ (ตำรวจรถถัง) แต่หน่วยตำรวจพลร่มก็อยู่รอดมาได้จากการถูกยุบเลิก โดยยังไม่มีสถานะที่ชัดเจน จนกระทั่งในปี พ.ศ. 2503 ตำรวจพลร่มจึงได้รับการยกฐานะขึ้นเป็น *กองกำกับการสนับสนุนทางอากาศ (กก.สอ.) ฝ่ายสนับสนุนตำรวจภูธรชายแดน กองบัญชาการตำรวจภูธร*

ในขณะนั้น จากภัยคุกคามของประเทศกำลังประสบกับการรุกรานของลัทธิคอมมิวนิสต์เพิ่มมากยิ่งขึ้น ทำให้มีการกำหนดกรอบภารกิจของตำรวจพลร่ม ในการปฏิบัติการส่งครามพิเศษ การทำสงครามแบบกองโจร และได้เข้าร่วมปฏิบัติการในสงครามลับในประเทศลาว ทั้งการฝึกทหารม้ง การปฏิบัติการจิตวิทยา จัดตั้งกองกำลัง และการร่วมปฏิบัติการรบ จนเป็นที่รู้จักอย่างกว้างขวางในชื่อของ PARU ในหมู่ทหารอเมริกัน ทหารม้ง ทหารลาว และทหารไทย ที่ได้ร่วมปฏิบัติการระหว่างปี พ.ศ. 2503 - 2515 นอกจากนี้ตำรวจพลร่มได้รับลายพรางไทเกอร์ ซึ่งเป็นลายของเครื่องแบบที่ได้รับการสนับสนุนจากสหรัฐอเมริการในการใช้ปฏิบัติการในประเทศลาว มาเป็นลายพรางประจำหน่วยจนถึงปัจจุบัน

พ.ศ. 2515 กองกำกับการสนับสนุนทางอากาศ ถูกปรับแยกจากกองบัญชาการตำรวจภูธร มาขึ้นกับกองบัญชาการตำรวจตระเวนชายแดน ในชื่อ *กองกำกับการสนับสนุนทางอากาศตำรวจตระเวนชายแดน* ประกอบไปด้วย 9 แผนก และ 5 กองร้อย จึงนับเป็นจุดเริ่มต้นของตำรวจพลร่มกับกองบัญชาการตำรวจตระเวนชายแดน

ในเหตุการณ์ 6 ตุลาคม พ.ศ. 2519 ตำรวจพลร่มจากกองกำกับการสนับสนุนทางอากาศ เป็นกำลังส่วนหนึ่งที่ร่วมปฏิบัติการในเช้าวันที่ 6 ตุลาคม มีกำลังประมาณ 50 - 60 นายเข้าร่วมปฏิบัติการโดยไม่ได้รับการแจ้งวัตถุประสงค์ล่วงหน้า ซึ่งอาวุธที่นำมาปฏิบัติการประกอบด้วย ปืนเอ็ม 16 ปืนเอชเอค 33 เครื่องยิงลูกระเบิด เอ็ม 79 และปืนไร้แรงสะท้อนถอยหลัง

ต่อมาในปี พ.ศ. 2529 ได้มีการปรับส่วนราชการภายในของกองกำกับการสนับสนุนทางอากาศตำรวจตระเวนชายแดน แบ่งเป็น 6 แผนก และ 8 กองร้อย และย้ายที่ตั้งของค่ายนเรศวร มายังพื้นที่ใหม่ซึ่งเป็นที่ดินทรัพย์สินส่วนพระมหากษัตริย์ ในอำเภอชะอำ จังหวัดเพชรบุรี ซึ่งเป็นที่ตั้งมาจนถึงปัจจุบัน

จากนั้น ในปี พ.ศ. 2548 ภายหลังจากการเปลี่ยนแปลงจากกรมตำรวจมาเป็นสำนักงานตำรวจแห่งชาติ ได้มีการยกฐานะของ กำกับการสนับสนุนทางอากาศตำรวจตระเวนชายแดน ขึ้นเป็น *กองบังคับการสนับสนุนทางอากาศ* ส่วนราชการภายในประกอบไปด้วย ฝ่ายอำนวยการ และกองกำกับการ 1 - 4

และในปี พ.ศ. 2552 กองกำกับการสนับสนุนทางอากาศได้รับโอนหน้าที่ของอดีตกองกำกับการ 5 กองบังคับการตำรวจดับเพลิง ที่มีภารกิจในป้องกันและระงับอัคคีภัยในเขตพระราชฐาน ซึ่งถูกยุบเลิกในปี พ.ศ. 2546 ตามมติคณะรัฐมนตรี โดยอดีตกองกำกับการ 5 ตำรวจดับเพลิงได้โอนไปอยู่ในการดูแลของกรุงเทพมหานคร และสำนักงานนายตำรวจราชสำนักประจำ ตามมติคณะรัฐมนตรีเมื่อวันที่ 18 ตุลาคม พ.ศ. 2548 และถ่ายโอนมาก่อตั้งเป็น *กองกำกับการ 5 กองบังคับการสนับสนุนทางอากาศ* ตั้งแต่วันที่ 7 กันยายน พ.ศ. 2552 เป็นต้นมา ทำให้กองบังคับการสนับสนุนทางอากาศ มีภารกิจเพิ่มเติมในการถวายความปลอดภัยในด้านของการป้องกันและระงับอัคคีภัยในเขตพระราชฐาน ทั้งที่ตั้งอยู่ในเขตกรุงเทพมหานคร และนอกเขตกรุงเทพมหานคร

ภารกิจ
------

### การปฏิบัติการสงครามพิเศษ

การปฏิบัติการสงครามพิเศษ คือการปฏิบัติการปฏิบัติการสงครามนอกแบบ ในการป้องกันและปราบปรามความไม่สงบ ซึ่งรวมไปถึงการปฏิบัติการจิตวิทยา เพื่อให้บรรลุวัตถุประสงค์ไม่ว่าจะเป็นทั้งการทหาร การเมือง เศรษฐกิจหรือสังคม ในพื้นที่ของข้าศึก พื้นที่ที่ล่อแหลม พื้นที่ที่ถูกข้าศึกเข้ายึดครอง และหลังแนวของข้าศึก โดยสามารถปฏิบัติการได้ทั้งยามสงบหรือยามสงครามเพื่อให้บรรลุเป้าหมาย โดยมุ่งเน้นในการปกปิดอำพรางปฏิบัติการเพื่อประโยชน์ของการปฏิบัติการและผลประโยชน์ของประเทศชาติ ภายใต้กรอบของยุทธวิธี ยุทธการ และยุทธศาสตร์

### การยุทธส่งทางอากาศ

การยุทธส่งทางอากาศ (airborne operation) หรือการปฏิบัติการส่งทางอากาศ เป็นการเคลื่อนย้ายกำลังทั้งในส่วนของพลร่มและส่วนสนับสนุนเข้าไปยังเป้าหมายโดยการส่งทางอากาศ เพื่อปฏิบัติภารกิจทั้งในทางยุทธศาสตร์หรือยุทธวิธีในพื้นที่นั้น ๆ เข้าครอบครองพื้นที่หรือรักษาพื้นที่ โดยใช้ร่มชูชีพ หรือการบินลงด้วยอากาศยานขนส่งที่เหมาะสม

### การยุทธเคลื่อนที่ทางอากาศ

ดูเพิ่ม: การยุทธ์เคลื่อนที่ทางอากาศการยุทธเคลื่อนที่ทางอากาศ (air assault) เป็นการเคลื่อนกำลังของกองกำลังภาคพื้นดินพร้อมกับอุปกรณ์สนับสนุนโดยใช้อากาศยานเข้าไปในพื้นที่แนวหลังของฝ่ายตรงข้าม*ด้วยความรวดเร็ว* เพื่อยึดครองภูมิประเทศ ซึ่งส่วนใหญ่ปฏิบัติการโดยอากาศยานขึ้นลงแนวดิ่งอย่างเฮลิคอปเตอร์

### การต่อต้านการก่อการร้าย

ดูเพิ่ม: การต่อต้านการก่อการร้ายการต่อต้านการก่อการร้าย (Counter-Terrorism) เป็นการป้องกันและระงับไม่ให้เกิดเหตุการก่อการร้าย การตอบโต้เมื่อเกิดการก่อการร้ายขึ้น โดยตอบสนองต่อเหตุการณ์ด้วยความรวดเร็ว รวมไปถึงมาตรการด้านการข่าวในการต่อต้านการก่อการร้าย โดยมีหน่วยงานหลักในการปฏิบัติการคือ กองกำกับการ 3 กองบังคับการสนับสนุนทางอากาศ หรือ *"หน่วยนเรศวร 261"*

### การฝึกอบรม

การฝึกอบรมให้กับบุคลากรของหน่วยงานเพื่อทบทวนให้เกิดความเชี่ยวชาญ การฝึกอบรมให้กับบุคลากรของสำนักงานตำรวจแห่งชาติ ทั้งในด้านของยุทธวิธีต่าง ๆ อาทิ การส่งกำลังทางอากาศด้วยการกระโดดหอสูง การฝึกในอุโมงค์ลม การโดดร่ม การฝึกอาวุธยุทธวิธีในการปฏิบัติการ การฝึกเกี่ยวกับหลักสูตรการส่งครามพิเศษ การปฏิบัติการจิตวิทยา การควบคุมฝูงชน การป้องกันและปราบปรามความไม่สงบในสถานการณ์ต่าง ๆ รวมไปถึงการสนับสนุนการฝึกอบรมให้กับหน่วยงานภาครัฐ ภาคเอกชน และองค์กรต่าง ๆ

หลักสูตรที่มีการฝึกอบรมโดยกองบังคับการสนับสนุนทางอากาศ อาทิ

* การโดดร่มแบบสายกระตุก
	+ หลักสูตรการโดดร่มขั้นพื้นฐาน (Airborne)
	+ หลักสูตรการโดดร่มเพื่อแต่งตั้งในตำแหน่งนักโดดร่ม
	+ หลักสูตรการโดดร่มทบทวนประจำปี
	+ หลักสูตรผู้ควบคุมการโดดร่ม (Jumpmaster)
* การโดดร่มแบบกระตุกเอง (Free Fall)
	+ หลักสูตรการโดดร่มแบบกระตุกเองขั้นพื้นฐาน (Free Fall)
	+ หลักสูตรการโดดร่มแบบกระตุกเองขั้นสูง (Advance Free Fall)
* หลักสูตรการต่อต้านการก่อการร้าย
* หลักสูตรค้นหาและช่วยเหลือผู้ประสบภัย (Sea Air Rescue)
* หลักสูตรหน่วยปฏิบัติการพิเศษขั้นชำนาญการ (S.W.A.T Advance)

### ถวายความปลอดภัยด้านการป้องกันและระงับอัคคีภัย

ถวายความปลอดภัยด้านการป้องกันและระงับอัคคีภัยในเขตพระราชฐานและที่ประทับ ทั้งในเขตกรุงเทพมหานคร และภายนอกกรุงเทพมหานคร รวมทั้งการสนับสนุนการบรรเทาสาธารณภัยให้กับประชาชน โดยกองกำกับการ 5 กองบังคับการสนับสนุนทางอากาศ

### การช่วยเหลือและบรรเทาสาธารณภัย

กองร้อยกู้ชีพ ตำรวจพลร่มค่ายนเรศวร กำลังโรยตัวลงไปสำรวจโพรงอากาศเหนือถ้ำหลวง
ดำเนินการโดยกองร้อยกู้ชีพ กองกำกับการ 3 การให้การสนับสนุนและช่วยเหลือกู้ภัยตามที่ได้รับการร้องขอ อาทิ การค้นหาผู้ประสบภัยทางทะเล การค้นหาและช่วยเหลือผู้หลงป่า

นอกจากนี้ กองบังคับการสนับสนุนทางอากาศ กองบัญชาการตำรวจตระเวนชายแดนได้ร่วมปฏิบัติภารกิจในการร่วมปฏิบัติการค้นหาและกู้ภัยถ้ำหลวง โดยกำลังพลของกองร้อยกู้ชีพ จำนวน 10 นาย ถูกส่งไปเตรียมความพร้อมในวันที่ 26 มิถุนายน พ.ศ. 2561 ซึ่งต่อมา พลตำรวจเอก จักรทิพย์ ชัยจินดา ผู้บัญชาการตำรวจแห่งชาติในขณะนั้น ได้นำกำลังพลชุดดังกล่าวออกปฏิบัติการสำรวจค้นหาโพรงถ้ำและโพรงอากาศเหนือถ้ำหลวง เพื่อค้นหาแนวทางในการช่วยเหลือผู้ประสบภัยทั้ง 13 ราย โดยขณะปฏิบัติภารกิจได้มีหนึ่งในกำลังพลได้รับบาดเจ็บในขณะปฏิบัติภารกิจ แต่ก็ได้พักรักษาตัวและดีขึ้นในเวลาต่อมา

โครงสร้างภารกิจ
---------------

โครงสร้างของกองบังคับการสนับสนุนทางอากาศ กองบัญชาการตำรวจตระเวนชายแดน (ค่ายนเรศวร) ตามระเบียบสำนักงานตำรวจแห่งชาติ ว่าด้วยการกำหนดอำนาจหน้าที่ของส่วนราชการสำนักงานตำรวจแห่งชาติ พ.ศ. 2552 ประกอบไปด้วย

* ฝ่ายอำนวยการ
* กองกำกับการ 1
* กองกำกับการ 2
* กองกำกับการ 3
* กองกำกับการ 4
* กองกำกับการ 5

### กองกำกับการ 1

กองกำกับการ 1 กองบังคับการสนับสนุนทางอากาศ *"หน่วยตำรวจพลร่มรบพิเศษ"* มีหน้าที่หลักในการปฏิบัติการสงครามพิเศษ การยุทธส่งทางอากาศ การยุทธเคลื่อนที่ทางอากาศ การยิงสนุนบสนุนด้วยอาวุธประจำหน่วย ปฏิบัติการจิตวิทยา สนับสนุนภารกิจการรักษาความสงบเรียบร้อย รักษาความมั่นคงภายในและการป้องกันประเทศ รวมไปถึงการรักษาผลประโยชน์ของประเทศตามแนวชายแดน

ปัจจุบันกองกำกับการ 1 ได้มีการวางกำลังประจำการอยู่ในพื้นที่จังหวัดชายแดนภาคใต้ของประเทศไทย เพื่อปฏิบัติภารกิจรักษาความสงบ ปฏิบัติการมวลชนสัมพันธ์และดูแลความปลอดภัยให้กับประชาชนในพื้นที่ที่เกิดเหตุการณ์ความไม่สงบตามฐานปฏิบัติการต่าง ๆ

สำหรับกองกำกับการ 1 ประกอบไปด้วยส่วนงานดังนี้

#### กองร้อยปฏิบัติการจิตวิทยา

ปฏิบัติการด้านจิตวิทยาเพื่อสนับสนุนการปฏิบัติงานของกองบังคับการสนับสนุนทางอากาศ และเป็นกำลังสนับสนุนในสภาวะสงคราม สภาวะฉุกเฉิน สถานการณ์ไม่ปกติ ด้านการปฏิบัติการสงครามพิเศษ การส่งยุทธทางอากาศ การยุทธเคลื่อนที่ทางอากาศ

#### กองร้อยอาวุธ

ปฏิบัติการด้านการยิงสนับสนุนให้กับหน่วยดำเนินกลยุทธ์ที่กำลังปฏิบัติการ รวมถึงเป็นกำลังสนับสนุนในสภาวะสงคราม สภาวะฉุกเฉิน สถานการณ์ไม่ปกติ ด้านการปฏิบัติการสงครามพิเศษ การส่งยุทธทางอากาศ การยุทธเคลื่อนที่ทางอากาศ

#### กองร้อยรบพิเศษ 1 - 4

ปฏิบัติการด้านกลยุทธ์ในการปฏิบัติการสงครามพิเศษ การส่งยุทธทางอากาศ การยุทธเคลื่อนที่ทางอากาศ การรักษาความสงบเรียบร้อยและความมั่นคง ป้องกันรักษาการณ์ชายแดนไทย

### กองกำกับการ 2

กองกำกับการ 2 กองบังคับการสนับสนุนทางอากาศ มีหน้าที่เกี่ยวกับการสนับสนุนการรักษาความสงบเรียบร้อยในการป้องกันและปราบปรามการก่อความไม่สงบรวมไปถึงการก่อการร้าย การควบคุมฝูงชนตามการร้องขอของสำนักงานตำรวจแห่งชาติ งานด้านกิจการพลเรือนและการช่วยเหลือประชาชนตามแนวชายแดน และเป็นกำลังสนับสนุนในการปฏิบัติการในสภาวะสงคราม สภาวะฉุกเฉิน และสถานการณ์ไม่ปกติ ในการยุทธส่งทางอากาศ การยุทธเคลื่อนที่ทางอากาศ ประกอบไปด้วยหน่วยงานภายในคือ

#### กองร้อย 1 - 4

ปฏิบัติหน้าที่ในการสนับสนุนการรักษาความสงบ ป้องกันและปราบปรามความไม่สงบ และการปราบปรามการก่อการร้าย และเป็นกำลังสนับสนุนในสถานการณ์ไม่ปกติ สภาวะฉุกเฉิน สภาวะสงคราม ด้วยการยุทธส่งทางอากาศ และการยุทธเคลื่อนที่ทางอากาศ

### กองกำกับการ 3

บทความหลัก: นเรศวร 261
กองกำกับการ 3 กองบังคับการสนับสนุนทางอากาศ *"หน่วยนเรศวร 261"* มีหน้าที่หลักในการปฏิบัติการต่อต้านการก่อการร้ายสากล การก่อการร้ายในเขตเมือง การรักษาความปลอดภัย การเก็บกู้และทำลายวัตถุระเบิด ช่วยเหลือผู้ประสบภัย และสนับสนุนการรักษาความสงบและความมั่นคงภายใน การหาข่าวกรองเชิงยุทธวิธี และเป็นกำลังสนับสนุนสภาวะสงคราม ทางด้านการปฏิบัติการสงครามพิเศษ การส่งยุทธทางอากาศ การยุทธเคลื่อนที่ทางอากาศ ในสถานการณ์ที่ไม่ปกติ ประกอบไปด้วยส่วนงานต่าง ๆ ดังนี้

#### กองร้อยปฏิบัติการพิเศษที่ 1

ปฏิบัติการด้านการต่อต้านการก่อการร้ายสากล การก่อการร้ายในเขตเมือง และเป็นกำลังสนับสนุนในสภาวะสงคราม สภาวะฉุกเฉิน สถานการณ์ไม่ปกติ ด้านการปฏิบัติการสงครามพิเศษ การส่งยุทธทางอากาศ การยุทธเคลื่อนที่ทางอากาศ เป็นกำลังหลักของหน่วยนเรศวร 261

#### กองร้อยปฏิบัติการพิเศษที่ 2 - 3

ปฏิบัติการถวายความปลอดภัยพระมหากษัตริย์ พระราชินี รัชทายาท ผู้สำเร็จราชการแทนพระองค์ พระบรมวงศานุวงศ์ และพระราชอาคันตุกะ รวมไปถึงการรักษาความปลอดภัยให้แก่บุคคลสำคัญ และเป็นกำลังสนับสนุนในสภาวะสงคราม สภาวะฉุกเฉิน สถานการณ์ไม่ปกติ ด้านการปฏิบัติการสงครามพิเศษ การส่งยุทธทางอากาศ การยุทธเคลื่อนที่ทางอากาศ

#### งานเก็บกู้วัตถุระเบิด

ปฏิบัติหน้าที่ด้านการค้นหา เก็บกู้ พิสูจน์ทราบ และทำลายวัตถุระเบิด การตรวจสถานที่หลังเกิดเหตุระเบิด การป้องกันการก่อวินาศกรรมและต่อต้านการก่อการร้าย รวมไปถึงการตรวจสอบสถานที่ประทับเพื่อถวายความปลอดภัย และรักษาความปลอดภัยของพื้นที่ และการปฏิบัติงานเพื่อสนับสนุนภารกิจของสำนักงานตำรวจแห่งชาติ

#### กองร้อยกู้ชีพ

ปฏิบัติหน้าที่ด้านการกู้ชีพ กู้ภัย การค้นหาและช่วยเหลือผู้ประสบภัย รวมไปถึงเป็นกำลังสนับสนุนในสภาวะสงคราม สภาวะฉุกเฉิน สถานการณ์ไม่ปกติ ด้านการปฏิบัติการสงครามพิเศษ การส่งยุทธทางอากาศ การยุทธเคลื่อนที่ทางอากาศ

#### กองร้อยระวังป้องกันที่ 1 - 3

ปฏิบัติหน้าที่ในการสนับสนุนและร่วมปฏิบัติการต่อต้านการก่อการร้ายสากล การก่อการร้ายในเมือง และการก่อความไม่สงบ พร้อมทั้งเป็นกำลังสนับสนุนในสภาวะสงคราม สภาวะฉุกเฉิน สถานการณ์ไม่ปกติ ด้านการปฏิบัติการสงครามพิเศษ การส่งยุทธทางอากาศ การยุทธเคลื่อนที่ทางอากาศ

### กองกำกับการ 4

กองกำกับการ 4 กองบังคับการสนับสนุนทางอากาศ มีหน้าที่หลักในการฝึก อบรม ศึกษา วิจัย และพัฒนาเกี่ยวกับการส่งครามพิเศษ ทั้งด้านอาวุธ ยุทธวิธี โดยมีผลงานการวิจัยพัฒนา อาทิ นวัตกรรมการฝึกสถานีหอสูง การฝึกสถานีล้มตัว การฝึกกับเครื่องมือจำลองที่ทันสมัยคืออุโมงค์ลมเพื่อฝึกซ้อมก่อนการกระโดดร่มจริง และเป็นกำลังสนับสนุนในสถานการณ์ไม่ปกติ ภาวะฉุกเฉิน สภาวะสงคราม ในด้านของการการยุทธส่งทางอากาศ การยุทธเคลื่อนทางอากาศ และการสงครามพิเศษ ประกอบไปด้วย

#### กองร้อยฝึกรบพิเศษ

ดำเนินการฝึกเกี่ยวกับหลักสูตรการส่งครามพิเศษ การปฏิบัติการจิตวิทยา การควบคุมฝูงชน การป้องกันและปราบปรามความไม่สงบในสถานการณ์ต่าง ๆ และเป็นกำลังสนับสนุนในสถานการณ์ไม่ปกติ ภาวะฉุกเฉิน และสภาวะสงคราม ในการปฏิบัติการสงครามพิเศษ การยุทธส่งทางอากาศ การยุทธเคลื่อนที่ทางอากาศ

#### กองร้อยฝึกอาวุธ ยุทธวิธี

ดำเนินการฝึกเกี่ยวกับการใช้อาวุธและยุทธวิธีพิเศษต่าง ๆ การต่อต้านและปราบปรามการก่อการร้าย การรักษาความปลอดภัยในสถานการณ์ต่าง ๆ การเก็บกู้และทำลายวัตถุระเบิด และการค้นหาช่วยเหลือผู้ประสบภัย รวมถึงเป็นกำลังสนับสนุนในสถานการณ์ไม่ปกติ ภาวะฉุกเฉิน และสภาวะสงคราม ในการปฏิบัติการสงครามพิเศษ การยุทธส่งทางอากาศ การยุทธเคลื่อนที่ทางอากาศ

#### กองร้อยฝึกส่งกําลังทางอากาศ

ดำเนินการฝึกเกี่ยวกับการโดดร่ม ทั้งในส่วนของนักโดดร่ม การควบคุมการโดดร่ม การส่งกำลังทางอากาศยาน และเป็นกำลังสนับสนุนในสถานการณ์ไม่ปกติ ภาวะฉุกเฉิน และสภาวะสงคราม ในการปฏิบัติการสงครามพิเศษ การยุทธส่งทางอากาศ การยุทธเคลื่อนที่ทางอากาศ

### กองกำกับการ 5

กองกำกับการ 5 กองบังคับการสนับสนุนทางอากาศ *"ตำรวจพลร่มดับเพลิง"* เป็นกองกำกับการที่มีภารกิจหลักในการถวายความปลอดภัยและการป้องกันระงับอัคคีภัยในเขตพระราชฐาน ทั้งในเขตพื้นที่กรุงเทพมหานคร 5 แห่ง และเขตพระราชฐานนอกพื้นที่กรุงเทพมหานคร รวมถึงสนับสนุนในด้านของการบรรเทาสาธารณภัย การฝึกอบรมด้านการบรรเทาสาธารณภัยให้แก่หน่วยงานและประชาชน

หน่วยงานภายในอื่น ๆ
-------------------

### ฝึกศูนย์ฝึกรบพิเศษฤทธิฤาชัย ค่ายฝึกรบพิเศษตำรวจพลร่ม (ป่าละอู)

ฝึกศูนย์ฝึกรบพิเศษฤทธิฤาชัย ค่ายฝึกรบพิเศษตำรวจพลร่ม (ป่าละอู) สังกัดกองบังคับการสนับสนุนทางอากาศ ตั้งอยู่ที่ ตำบลห้วยสัตว์ใหญ่ อำเภอหัวหิน จังหวัดประจวบคีรีขันธ์ เป็นศูนย์ฝึกเกี่ยวกับการฝึกการทำการรบในภูมิประเทศป่าเขา ซึ่ง นักเรียนพลร่มทุกนายจะต้องผ่านการฝึกจากที่นี่อย่างน้อย 3 เดือน เพื่อฝึกและทดสอบการดำรงชีพในป่า

### บ้านพักสวัสดิการ ตำรวจพลร่มค่ายนเรศวร

กองบังคับการสนับสนุนทางอากาศ มีบ้านพักสวัสดิการเปิดให้บริการนักท่องเที่ยว ประชาชนและข้าราชการตำรวจสำหรับพักผ่อนตากอากาศริมทะเล ระหว่างค่ายนเรศวรและพระราชนิเวศน์มฤคทายวัน ประกอบด้วยอาคารชุดแบบทาวน์เฮ้าส์ อาคารพักแบบเดี่ยว และอาคารจัดเลี้ยงขนาดเล็ก

ดูเพิ่ม
-------

* การยุทธ์เคลื่อนที่ทางอากาศ
* หน่วยบัญชาการสงครามพิเศษ
* พลร่ม

อ้างอิง
-------

1. ↑
2. ↑  เนตรเกื้อกิจ, พันตำรวจโท รังสรรค์, *INSIGHT POLICE กองร้อยกู้ชีพ ค่ายนเรศวร ตอนที่ 2*, สืบค้นเมื่อ 2022-04-01
3. ↑  บันทึก 6 ตุลา - ตำรวจพลร่มตระเวนชายแดน
4. 1 2 3 4  "กองบังคับการสนับสนุนทางอากาศ กองบัญชาการตำรวจตระเวนชายแดน". *www.bppparu.go.th*. คลังข้อมูลเก่าเก็บจากแหล่งเดิมเมื่อ 2022-06-08. สืบค้นเมื่อ 2022-04-01.
5. ↑  "ผบ.ตร.ลงเพชรตรวจเยี่ยม "บก.สอ.บช.ตชด." ชมการสาธิตช่วยเหลือตัวประกัน". *mgronline.com*. 2015-03-03.
6. ↑  เนตรเกื้อกิจ, พันตำรวจโท รังสรรค์, *INSIGHT POLICE กองร้อยกู้ชีพ ค่ายนเรศวร ตอนที่ 2*, สืบค้นเมื่อ 2022-04-01
7. 1 2  matichon (2020-10-12). "ภาพเก่าเล่าตำนาน : พันตำรวจเอก เจมส์ วิลเลียม แลร์ ภารกิจลับ...งานใหญ่...จะไม่ใช้คนเยอะ... โดย พลเอก นิพัทธ์ ทองเล็ก". *มติชนออนไลน์*.
8. ↑  ราชกิจจานุเบกษา. พระราชกฤษฎีกาจัดวางระเบียบราชการ กรมตำรวจ กระทรวงมหาดไทย พ.ศ. 2498. เล่ม 72 ตอนที่ 51, วันที่ 12 กรกฎาคม 2498
9. ↑  Lair, James William (Bill Lair). Essay. In อนุสรณ์งานพระราชทานเพลิงศพ พลตำรวจเอก เสน่ห์ สิทธิพันธุ์ ม.ว.ม, ป.ช. ท.จ.ว. 113. กรุงเทพฯ: หอรัตนชัยการพิมพ์, 2543.
10. ↑  "ค่ายนเรศวรจัดพิธีสถาปนาครบรอบปีที่ 65". *banmuang.co.th* (ภาษาอังกฤษ).
11. 1 2 3  "ประวัติ ตชด. พลร่มค่ายนเรศวร - Pinthup".
12. ↑  ต้นโพธิ์, ต้อย (2018-03-05). "(9) ศึกชนช้าง 2 นายพลหมวกแดง". *COP'S Magazine*.
13. 1 2  "พิธีเปิดหลักสูตรการต่อต้านปราบปรามการก่อการไม่สงบ (ตปส.)". *fo.rtpoc.police.go.th*.[*ลิงก์เสีย*]
14. ↑  พ.ร.ฎ.แบ่งส่วนราชการ กรมตำรวจ กระทรวงมหาดไทย พ.ศ. 2503 ราชกิจจานุเบกษา เล่มที่ 77 ตอนที่ 77 หน้า 746
15. 1 2  "'บันทึก 6 ตุลา' เปิดคำให้การ 'ตำรวจพลร่ม' ชี้เป็นปฏิบัติการสงครามลับ บอกระดับความโหดฝ่ายขวา". *prachatai.com*.
16. ↑  "ไทยเคยส่งตำรวจไปเป็นครูฝึกหน่วยรบพิเศษม้งในลาวด้วยเหรอครับ". *Pantip*.
17. 1 2  ปัญญา, พันตำรวจโท อินทรัตน์, *INSIGHT POLICE-กองร้อยกู้ชีพ ค่ายนเรศวร*, สืบค้นเมื่อ 2022-04-01
18. ↑  ราชกิจจานุเบกษา. ประกาศของคณะปฏิวัติ ฉบับที่ 130 [มีสถานะเทียบเท่าพระราชกฤษฎีกา แก้ไขเพิ่มเติมพระราชกฤษฎีกาแบ่งส่วนราชการกรมตำรวจ กระทรวงมหาดไทย พ.ศ. ๒๕๐๘ เพื่อปรับปรุงกองบัญชาการตำรวจภูธรและให้จัดตั้งกองบัญชาการตำรวจตระเวนชายแดน] เล่ม 89 ตอนที่ 66, วันที่ 25 เมษายน 2515 ฉบับพิเศษ หน้า 1-23
19. ↑  "ตำรวจพลร่มตระเวนชายแดน | บันทึก 6 ตุลา". 2017-09-23.
20. ↑  ราชกิจจานุเบกษา. พระราชกฤษฎีกาแบ่งส่วนราชการ กรมตำรวจ กระทรวงมหาดไทย (ฉบับที่ 14) พ.ศ. 2529. เล่ม 103 ตอนที่ 176, วันที่ 13 ตุลาคม 2529, หน้า 5-31
21. ↑  "ชุมชนค่ายนเรศวร". *www.cha-amcity.go.th*.
22. ↑  "ผู้ว่าราชการจังหวัดเพชรบุรี ผู้แทน ทูลกระหม่อมหญิงอุบลรัตนราชกัญญา ..." *nbtworld.prd.go.th*.
23. ↑  admin. "กฎกระทรวง แบ่งส่วนราชการเป็นกองบังคับการหรือส่วนราชการที่เรียกชื่ออย่างอื่นในสำนักงานตำรวจแห่งชาติ พ.ศ. 2548". *policetraining9.com*.
24. ↑  "ประวัติสถานีดับเพลิงสามเสน - สถานีดับเพลิงสามเสน". *www.samsenfire.com*. คลังข้อมูลเก่าเก็บจากแหล่งเดิมเมื่อ 2022-03-09. สืบค้นเมื่อ 2022-04-01.
25. ↑  "โอนงานดับเพลิงเขตพระราชฐานให้ตำรวจราชสำนัก". *dailynews*. 2017-01-30.
26. ↑  "ประวัติ กก.๕ บก.สอ.บช.ตชด. - กองกำกับการ 5กองบังคับการสนับสนุนทางอากาศกองบัญชาการตำรวจตระเวนชายแดน". *sites.google.com*. คลังข้อมูลเก่าเก็บจากแหล่งเดิมเมื่อ 2022-03-31. สืบค้นเมื่อ 2022-04-01.
27. ↑  "เตรียมถ่ายโอนภารกิจถวายความปลอดภัยด้านอัคคีภัยในเขตพระราชฐาน". *dailynews*. 2016-06-15.
28. ↑  พ.ท.นิพนธ์ บุญศิริ. การปฏิบัติการพิเศษ (Special Operations), *สงครามนอกแบบ.* บทที่ 2 หลักนิยมพื้นฐานของหน่วยรบพิเศษ. ส่วนวิชาสงครามพิเศษ โรงเรียนเสนาธิการทหารบก สถาัับันวิชาการทหารบกชั้นสูง
29. ↑  "Publications : Military Dictionary English - Thai 2015 for Joint Services" (PDF). *li.rtarf.mi.th*. คลังข้อมูลเก่าเก็บจากแหล่งเดิม (PDF)เมื่อ 2021-05-14. สืบค้นเมื่อ 2022-04-01.
30. ↑  "การยุทธ์ส่งทางอากาศ". *ทหารพลร่ม*.
31. ↑  โรงเรียนรักษาดินแดน. เอกสารประกอบการบรรยาย การสื่อสารทางยุทธวิธีในระดับหน่วยต่าง ๆ[*ลิงก์เสีย*]
32. ↑  "หลักสูตรโดดร่ม วัดใจนร.นายร้อยแหวกฟ้าคว้า'ปีก'". *bangkokbiznews*. 2014-04-02.
33. ↑  "Recent Hostile Environment Awareness Training (HEAT) – Cha-am | Human Development Forum Foundation" (ภาษาอังกฤษ).
34. 1 2  ระเบียบสำนักงานตำรวจแห่งชาติ ว่าด้วยประมวลระเบียบการตำรวจไม่เกี่ยวกับคดี ลักษณะที่ 11 การศึกษา การฝึกและอบรม (ฉบับที่ 23) พ.ศ. 2558, บทที่ 25 หลักสูตรการโดดร่ม เก็บถาวร 2022-06-08 ที่ เวย์แบ็กแมชชีน
35. ↑  "ร่วมพิธีเปิดหลักสูตรการต่อต้านการก่อการร้าย". *fo.rtpoc.police.go.th*. คลังข้อมูลเก่าเก็บจากแหล่งเดิมเมื่อ 2020-09-27. สืบค้นเมื่อ 2022-04-01.
36. ↑  "กองร้อยกู้ชีพ ค่ายนเรศวร". *www.facebook.com*.
37. ↑  admin-csd (2018-07-17). "ผบช.ก.ตรวจเยี่ยมผู้เข้ารับการฝึก S.W.A.T. (Advance)". *CSD | กองบังคับการปราบปราม*.
38. ↑  "เจ้าหน้าที่เร่งค้นหาอีก 1 รายที่ยังสูญหายในทะเล". *mgronline.com*. 2021-05-07.
39. ↑  "ฮีโร่ตัวจริง!ตำรวจพลร่มขับเรือฝ่าคลื่นลมช่วยนักท่องเที่ยวกลางทะเล". *www.posttoday.com* (ภาษาอังกฤษ). 2016-05-01.`{{cite web}}`: CS1 maint: url-status (ลิงก์)
40. ↑  "เจ้าหน้าที่ช่วยหนุ่มติดหน้าผาเขาตาม่องล่ายประจวบฯ". *www.posttoday.com* (ภาษาอังกฤษ). 2015-01-05.`{{cite web}}`: CS1 maint: url-status (ลิงก์)
41. ↑  matichon (2018-06-26). "'ตำรวจพลร่ม ค่ายนเรศวร' เข้าพื้นที่ถ้ำหลวงฯ รอรับคำสั่ง พร้อมโรยตัวเข้าปล่องถ้ำช่วย 13 ชีวิต". *มติชนออนไลน์*.
42. ↑  "(ชมคลิป) ผบ.ตร.ลุยต่อนำตำรวจพลร่ม-ชุดกู้ภัย เจาะโพรงถ้ำหลวงนำ 13 หมูป่า กลับบ้าน". *mgronline.com*. 2018-07-04.
43. ↑ . "ข่าวดี! ตำรวจพลร่มพบห้องโถงใหญ่ รอผลสำรวจเชื่อมถ้ำหลวง". *pptvhd36.com*. `{{cite web}}`: แหล่งข้อมูลอื่นใน ``|last=`` (help)
44. ↑  ""ดาบจ่อย ตำรวจพลร่ม" ปลอดภัยแล้ว หลังป่วยระหว่างสำรวจโพรงภารกิจช่วยชีวิต 13 หมูป่า". *mgronline.com*. 2018-07-11.
45. ↑  Pisan (2010-03-11). "เอ็กซเรย์บันนังสตา…แดนสนธยากลืนชีวิต "หมวดตี้-ผู้กองแคน-ผู้กำกับฯสมเพียร"". *สำนักข่าวอิศรา*.`{{cite web}}`: CS1 maint: url-status (ลิงก์)
46. ↑  "ข้อมูลประจำปี | มูลนิธิสันติภาพชีวิตคิดเพื่อสันติภาพใต้".`{{cite web}}`: CS1 maint: url-status (ลิงก์)
47. ↑  ""พล.ต.ต.วันชนะ" ผบก.สอ.บช.ตชด. มอบหมาย "พ.ต.อ.อภิรัตน์" ตรวจเยี่ยม-ให้กำลังใจ กพ. ปฏิบัติหน้าที่ในพื้นที่ จชต". *สยามรัฐ*. 2022-03-19.
48. ↑  ระเบียบ ตร. ว่าด้วยการกำหนดอำนาจหน้าทของส่วนราชการสำนักงานตำรวจแห่งชาติ พ.ศ.2552 แนบท้ายในส่วนของกองบัญชาการตำรวจตระเวนชายแดน
49. ↑  "หน้าแรก". *sites.google.com*.
50. ↑  "ผบ.ตร.เปิดอุโมงค์ลมฝึกโดดร่มแบบกระตุก". *Thai Post | อิสรภาพแห่งความคิด* (ภาษาอังกฤษ).
51. ↑  "กก.4 บก.สอ.บช.ตชด. - ภารกิจ". *sites.google.com*.
52. ↑  ""บิ๊กรอย"เป็นประธานฯพิธีฝึกยุทธวิธีเพิ่มทักษะพร้อมให้การช่วยเหลือผู้ประสบภัยทางน้ำ". *สยามรัฐ*. 2021-08-31.
53. ↑  *การโดดร่มของนักเรียนนายร้อยตำรวจ [AIR BRONE 225]*, สืบค้นเมื่อ 2022-03-30
54. ↑  "ตำรวจพลร่มดับเพลิง - ค่ายนเรศวร". *www.facebook.com*.
55. ↑  matichon (2019-09-18). "'ศรีวราห์' ประธานปล่อยแถวตรวจความพร้อมตำรวจปฏิบัติหน้าที่เขตพระราชฐาน". *มติชนออนไลน์*.
56. ↑  *รายการ สน.เพื่อประชาชน : หลักสูตรป้องกันบรรเทาสาธารณภัยและดับเพลิงปี 2563*, สืบค้นเมื่อ 2022-03-30
57. ↑  "บ้านพักสวัสดิการ ตำรวจพลร่ม". *www.facebook.com*.



| * ด
* ค
* ก
ไทย หน่วยรบพิเศษของประเทศไทย |
| --- |
| กองทัพไทย |
| หน่วยรบพิเศษในปัจจุบัน | 

|  |  |
| --- | --- |
| กองทัพบก | 
* กรมรบพิเศษที่ 1
* กรมทหารราบที่ 31 รักษาพระองค์ (31st Infantry Regiment)
* หน่วยเฉพาะกิจ 90 (Task Force 90)

 |
| กองทัพเรือ | 

|  |
| --- |
| 
* หน่วยทำลายใต้น้ำจู่โจม (SEAL)

 |
| นาวิกโยธิน | 
* กองพันลาดตระเวน กองพลนาวิกโยธิน (RECON)

 |

 |
| กองทัพอากาศ | 

|  |
| --- |
| 
* พลร่มกู้ภัย กองทัพอากาศไทย (RTAF Pararescue)

 |
| อากาศโยธิน | 
* คอมมานโด กองทัพอากาศไทย (RTAF Commando)

 |

 |
| ตำรวจ | 
* อรินทราช 26 (Arintaraj 26)
* นเรศวร 261 (Naresuan 261)
* หน่วยตำรวจพลร่ม (PARU)

 |

 |  |
| 
* ศูนย์ปฏิบัติการต่อต้านการก่อการร้ายสากล
* หน่วยยุทธวิธีตำรวจของไทย

 |

| * ด
* ค
* ก
ไทย หน่วยยุทธวิธีตำรวจของประเทศไทย |
| --- |
| สำนักงานตำรวจแห่งชาติ |
| หน่วยในปัจจุบัน | 

|  |  |
| --- | --- |
| ตำรวจนครบาล | 
* อรินทราช 26ก (Arintaraj 26)

 |
| ตำรวจภูธร 1-9 | 
* หน่วยปฏิบัติการพิเศษ (Provincial Special Operation Sub-Division)

 |
| ตำรวจตระเวนชายแดน | 
* นเรศวร 261ก (Naresuan 261)
* หน่วยตำรวจพลร่ม (PARU)
* หน่วยเฝ้าตรวจระยะไกล (LRSU)

 |
| ตำรวจปราบปรามยาเสพติด | 
* สยบไพรี 43 (Sayobpairee 43)

 |
| ตำรวจสอบสวนกลาง | 
* หนุมานกองปราบ (HANUMAN)
* กองบังคับการปฏิบัติการพิเศษ (Commando)

 |

 |  |
| อดีตหน่วย | 
* สยบริปูสะท้าน

 |
| ก เป็นหน่วยระดับเดียวกับหน่วยรบพิเศษ หากนับจากการเป็นหน่วยขึ้นตรงทางยุทธการกับศูนย์ปฏิบัติการต่อต้านการก่อการร้ายสากล (ศตก.) |

| * ด
* ค
* ก
หน่วยงานในสังกัดสำนักงานตำรวจแห่งชาติ |
| --- |
| ส่วนบังคับบัญชา | 
* สำนักงานยุทธศาสตร์ตำรวจ
* สำนักงานส่งกำลังบำรุง
* สำนักงานกำลังพล
* สำนักงานงบประมาณและการเงิน
* สำนักงานกฎหมายและคดี
* สำนักงานคณะกรรมการข้าราชการตำรวจ
* สำนักงานจเรตำรวจ
* สำนักงานตรวจสอบภายใน
* สำนักงานเลขานุการตำรวจแห่งชาติ
* กองสารนิเทศ
* กองการต่างประเทศ
* สำนักงานคณะกรรมการนโยบายตำรวจแห่งชาติ
* กองบินตำรวจ
* กองวินัย

 |  |
| ส่วนป้องกัน  และปราบปรามอาชญากรรม | 
* นครบาล
* ภูธรภาค 1
* ภูธรภาค 2
* ภูธรภาค 3
* ภูธรภาค 4
* ภูธรภาค 5
* ภูธรภาค 6
* ภูธรภาค 7
* ภูธรภาค 8
* ภูธรภาค 9

 |
| ส่วนสนับสนุนการป้องกัน  และปราบปรามอาชญากรรม | 
* ตำรวจสอบสวนกลาง
* ตำรวจท่องเที่ยว
* ตำรวจปราบปรามยาเสพติด
* ตำรวจสันติบาล
* สำนักงานตรวจคนเข้าเมือง
* ตำรวจตระเวนชายแดน
* สำนักงานพิสูจน์หลักฐานตำรวจ
* สำนักงานเทคโนโลยีสารสนเทศและการสื่อสาร
* สืบสวนสอบสวนอาชญากรรมทางเทคโนโลยี

 |
| ส่วนการศึกษา | 
* กองบัญชาการศึกษา
* โรงเรียนนายร้อยตำรวจ

 |
| ส่วนบริการ | 
* โรงพยาบาลตำรวจ

 |
| ส่วนอื่น ๆ | 
* โรงพิมพ์ตำรวจ

 |